# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **SC LINCOR TRANS SRL**, cu sediul în mun. Rădăuți, str. Volovățului, nr. 39-41, Judetul Suceava, înregistrată la APM Suceava cu nr. 9857/12.09.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.10.2018, că proiectul **“Construcție unitate recepție și condiționare cereale – instalație (clădire deschisă cu copertină, buncăr recepție, elevator, precurățitor, uscător, celule tampon)“** propus a fi amplasat în com. Verești, sat Hancea, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10 a). proiecte de dezvoltare a unităților/zonelor industriale.

b) Conform criteriilor de selecție din Anexa 3 la HG nr. 445/2009:

**1. Caracteristicile proiectului**

a) mărimea proiectului:

Prin prezenta investitie se propune construcția unei unități de recepție si condiționare cereale.

Proiectul are ca scop dezvoltarea unui baze de cereale existente cu tehnologie modernă.

Amplasamentul viitorului obiectiv este situat în intravilanul satului Hancea, comuna Verești, într-o zonă în care prin PUG-ul comunei a fost reglementată o funcțiune agro-industrială.

Terenul are urmatoarele vecinătăţi:

* La NV– SNCFR -zonă de protecție cale ferată Verești -Bucecea- Botoșani
* La V - teren proprietate SC IUC SRL
* La S – drum de acces pietruit si SNCFR - cale ferată Suceava - Iasi
* La E – teren proprietate a persoanelor fizice si juridice

Bilanţul teritorial:

Suprafaţa terenului - 41921 mp

Suprafeţe Existent Propus

Suprafaţa construită 2538 mp 500mp (3038mp)

Suprafaţa desfăşurată 2538mp 500mp (3038mp)

P.O.T. 6,0 % 7,19 %

C.U.T. 0,06 0,07

Activitațile ce se vor realiza la noul obiectiv vor presupune depozitarea și comerțul cu ridicata al cerealelor.

Baza de cereale este alcătuită momentan din 2 imobile, o magazie de cereale - cladire inchisă și un șopron acoperit de preluare cereale.

**Capacitatea de procesare va fi de 80T - 100T pe oră si se va lucra în flux continuu.**

Etapa actuală de dezvoltare a bazei de cereale , presupune edificarea a 6 obiective:

* Buncăr de recepție
* Turn de elevatoare
* Taror precurățitor
* Celule tampon (silozuri)
* Uscător
* Copertină metalică de protecție.
1. **Buncăr de recepție**

Unitatea de recepționare si conditionare cereale va prelua printr-un buncar subteran din beton cerealele din autocamioane. Acesta va avea dimensiunile in plan de 25 mp, (5x5m), și un volum al pâlniei de 16 mc. Va fi îngropat pentru a permite bascularea cerealelor direct in cuvă. Va fi protejat de un grătar metalic. Printr-un tunel subteran o bandă transportoare va duce cerealele din buncăr către turnul elevator.

1. **Turn de elevatoare**

Turnul elevator cu dimnesiuni in plan de 4x4m si inălțime de 33 m va prelua cerealele prin mijloace de transport şi condiţionare: şnecuri, elevatoare, curăţitoare. Acesta presupune o structură metalică proiectată de furnizorul de echipamente, care sprijină pe o fundație din beton la 8 m adâncime. Acesta îi permite comunicarea cu banda trasnportoare care face legătura cu buncărul de recepție.

1. **Taror precurățitor**

Cu o capacitate de 100T/h curățitorul poate sorta toate tipurile de cereale de materiile nedorite: fîn, praf, pietre, particule străine. Utilajul se sprijină pe o fundatie radier din beton; va precurăța cerealele de impurități. Acesta are dimensiuni maximale de 2x5,7 m si înaltime de 3,7 m.

1. **Celule tampon (silozuri)**

Se vor amplasa 2 celule tampon, pentru cerealele care nu corespund standardului de însilozare. Celulele vor avea diametrul de 6m si capacitate de 300T. Acestea vor fi din metal si vor sprijini pe fundații din beton. Celulele vor avea aerisitoare scara exterioară pentru control. Vor fi ancorate de fundatiile din beton prin intermediul unei structuri metalice proprii.

1. **Uscător**

Uscător cu dimensiuni in plan de 10,25mx2,0 m si o înălțime de 11,3 m va descărca pe o fundație de tip radier casetat.

Modelul PGD 6613 are o capacitate de 54T/h. Uscatorul aare o putere de 2952kw. Puterea arzătorului va fi 1.700.000Kcal/h. Acesta va usca cerealele si le va aduce la procentul de umiditate recomandat pentru a fi însilozate. Va avea o greutate proprie de 20T, si incarcat va ajunge la 78T.

- zgomotul ambiental masurat 54,7dB(A)

- cu recuperare de energie si control praf

- echipat cu ventilatoare cu diferite functii

- arzator

- capacitate aprox 36-54 t/ora la 110 grade in functie de tipul de cereale uscate

- arzator fuctionare cu GPL

- sistem protectie incendiu

- sistem control umiditate

- senzor nivel si suport reglabil

- panou electric.

1. **Copertină metalică de protecție**

Copertina peste spaţiul de descărcare cereale este o clădire cu regim de înălţime parter, folosită pentru descărcarea în sistem acoperit a cerealelor din camioane, ce va ocupa o suprafaţă de 432 mp. Aceasta va fi sustinuta de structura metalică deschis cu cadre metalice contravantuite dispuse în 3 travei de 6,5m, cu deschidere de 20. Inălțimea traveei este 12m la streașină, pentru a permite operarea ușoară a mașinilor la descărcare. Pe laturile lungi ale construcţiei sunt prevăzuţi parapeţi din beton armat de 0,5m înălţime şi panouri din tablă cutată de la cota de +4m până la streaşină. Învelitoarea va fi tablă cutată pentru acoperiş.

Amenajări teren-platforme şi spaţii verzi

Pentru circulaţia auto din incintă se amenajează platforme de manevră, parcaj auto. Pentru construirea acestora se înlătură stratul vegetal, se execută lucrări de nivelare, compactare, după care se vor monta staturile de pietriş rutier, pentru trafic greu. Pentru circulaţia pietonală se amenajează alei din pavele de beton aşezate pe pat de nisip. Delimitarea aleilor pietonale de platfoma auto şi spaţii verzi se realizează prin borduri de beton. Terenul rămas liber se amenajează ca spaţii verzi.

Pe amplasamentul societăţii sunt prevăzute 10 locuri de parcare pentru autocamioane şi 10 locuri de parcare pentru autoturisme.

Împrejmuirea terenului este realizată din gard de plasă metalică montată pe stâlpi din beton si din placi prefabricate din beton montate pe stîlpi din beton pe latura de est, spre terenurile proprietate a persoanelor fizice si private

Descrierea fluxului tehnologic

 Instalația poate procesa toate tipurile de cereale, inclusiv porumb și fosole.

 Camionul cu cereale intră în incinta unitătii unde, mai întâi se prelevează probe de laborator; dacă probele sunt conforme, atunci el este cântărit cu cântarul auto din dotare, si merge spre recepția instalației.

 Camionul descarcă cereale în buncărul de recepție, de unde acestea sunt preluate cu banda transportoare si transferate in elevatorul care duce cerealele in turnul elevator. Dacă probele de laborator spun ca cerealele au umiditatea mai mare decât cea standard pentru depozitare, atunci acestea sunt transferate în silozul tampon cu fund conic pentru cereale umede, de unde cu transportoarele şi apoi prin intermediul elevatorului se încarcă în uscător. Dacă au particule străine mai mult decât valorile admisibile sunt trecute prin precurățitor, si apoi uscate.

 Cerealele curăţate sunt transferate prin intermediul elevatoarelor şi transportoarelor în magazia de cereale;

 Comanda instalaţiei se face de la un tablou de control asistat de calculator.

**Utilități:**

* Instalatia va fi alimentat cu gaz lichefiat GPL pentru care s-a propus o baterie de 6 butelii GPL cu capacitate de 4850l , insumînd impreună 29,100l . Acestea vor fi alimentate periodic de butelii din cisterne auto.
* Alimentarea cu energie electrica este realizata de la rețeaua electrică existentă in vecinatate, de la care se va realiza legătura până la tabloul general prin intermediul unui post trafo de 1000 kVA, iar de la tabloul general sunt alimentati toti consumatorii de energie electrica.
* Alimentarea cu apă va fi realizată de la un puț forat nou, de la care se va realiza legătura la filtrul sanitar și la stația de pompare a rețelei de incendiu. Se va realiza o rețea de incendiu alcătuită dintr-un rezervor subteran și o rețea exterioară de incendiu.
* Grupul sanitar din cadrul filtrului sanitar va fi racordat la un rezervor vidanjabil cu capacitatea de cu o capacitate de 4,0 mc.
* Nu exista ape tehnologice rezultate din procesul tehnologic de condiționare a cerealelor.
* Apele pluviale colectate de pe suprafaţa obiectivului se vor scurge în mod natural urmând panta terenului în reţeaua hidrografică locală.

b) *cumularea cu alte proiecte:* nu este cazul;

c) *utilizarea resurselor naturale*: nu este cazul;

d) *producția de deșeuri*:

Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături

Pe toată durata execuţiei deşeurile rezultate vor fi transportate de pe teren şi duse la un depozit autorizat de deşeuri.

Dșeurile menajere și reciclabile ale locatarilor vor fi stocate selectiv și predate către societăți autorizate din punct de vedere al protecției mediului pentru activități de colectare/valorificare/eliminare.

*e) poluarea şi alte efecte nocive*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 i) *riscurile pentru sănătatea umană*: nu este cazul.

**2. Localizarea proiectului**

a) *utilizarea actuala şi aprobată a terenurilor*: conform certificatului de urbanism nr. 60/22.08.2018 emis de Comuna Verești,jud. Suceava terenul este situat în intravilanul localităţii, este proprietatea beneficiarului amplasamentul propus are folosința actuală curți-construcții și destinația conform PUG aprobat al comunei – zonă unități agricole.

b) *bogăţia, disponibilitatea, calitatea şi capacitatea de regenerare relative ale resurselor natural (inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

*c) capacitatea de absorbţie a mediulu naturali, acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul.

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g). *cumularea impactului cu impactul altor proiecte existente şi/sau aprobate* - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului* - prin utilizarea de tehnologii curate, cu impact cât mai redus asupra factorilor de mediu şi asupra populaţiei.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul nu face obiectul prevederilor OM nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

Proiectul propus nu poate afecta direct sau indirect nici o arie protejată de interes comunitar.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în certificatul de urbanism nr. 60/22.08.2018 emis de Comuna Verești,jud. Suceava;

- **Se vor obține: actul de reglementare al Inspectoratului pentru Situații de Urgență Bucovina Suceava și al Direcției de Sănătate Publică Suceava, respectiv Avizul de gospodărire a apelor;**

- toate suprafețele de teren rămase neocupate de construcții vor fi amenajate ca spații verzi;

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

**- valorile-limită ale indicatorilor de zgomot generat de desfăşurarea lucrărilor, în faza de organizare de șantier și în faza de funcționare a instalațiilor, la limita celor mai apropiați receptori, nu vor depăşi limita admisibilă pentru nivelul de presiune acustică continuu echivalent ponderat A, LAeqT (dB), conform cap 4.7 și 4.8, după caz, din STAS 10009/2017 – Acustică - Limite admisibile ale nivelului de zgomot din mediul ambiant;**

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

 - la finalizarea lucrarilor se va intocmi documentatia tehnică pentru obtinerea autorizatiei de mediu.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

 Prezenta decizie este valabilă pe toată perioada de aplicare a proiectului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 49 din Ord. 135 /2010 privind aprobarea Metodologiei de aplicare a evaluarii impactului asupra mediului pentru proiecte publice si private.**

**Procesul-verbal intocmit in situatia prevazuta anterior se anexeaza si face parte integranta din procesul-verbal de receptie la terminarea lucrarilor.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Şef Serviciu Avize, Acorduri, Autorizaţii

 Intocmit